Diari Oficial de la Generalitat Valenciana


Sumari del DOGV 6015, del 18-05-2009 (2009/5284)

RESOLUCIÓ de 2 d'abril de 2009, del Servici Territorial d'Energia, per la qual s'autoritza a Iberdrola Distribución Eléctrica, SAU, la reforma per canvi de conductor a 100 A1/S1 d'una línia aèria trifàsica a 20 kV, S/C denominada L/Alfondeguilla al terme municipal de la Vall d'Uixó (Castelló), s'aprova el seu projecte d'execució i es declara, en concret, la seua utilitat pública. Expedient número ATLINE/2008/250/12 (projecte IB CS 60/08).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5284


Data del document
:   02-04-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vall d'Uixó, la
    * empresa privada
    * subministrament d'energia elèctrica

RESOLUCIÓ de 2 d'abril de 2009, del Servici Territorial d'Energia, per la qual s'autoritza a Iberdrola Distribución Eléctrica, SAU, la reforma per canvi de conductor a 100 A1/S1 d'una línia aèria trifàsica a 20 kV, S/C denominada L/Alfondeguilla al terme municipal de la Vall d'Uixó (Castelló), s'aprova el seu projecte d'execució i es declara, en concret, la seua utilitat pública. Expedient número ATLINE/2008/250/12 (projecte IB CS 60/08). [2009/5284]
Vist l'expedient ATLINE/2008/250/12 (projecte IB CS 60/08), incoat en el Servici Territorial d'Energia de Castelló, a instància de la mercantil Iberdrola Distribució Eléctrica, SAU (d'ara endavant Iberdrola) amb domicili a l'avinguda dels Germans Bou, 239 de Castelló, relatiu a la sol·licitud d'autorització administrativa, aprovació de projecte i declaració, en concret, d'utilitat pública, per a la reforma per canvi de conductor a 100 A1/S1 d'una línia aèria trifàsica a 20 kV, S/C denominada L/Alfondeguilla al terme municipal de la Vall d'Uixó (Castelló).
Vist que, el 26 d'agost de 2008, Iberdrola va sol·licitar autorització administrativa, aprovació de projecte i declaració, en concret, d'utilitat pública, per a la reforma per canvi de conductor a 100 A1/S1 d'una línia aèria trifàsica a 20 kV, S/C denominada L/Alfondeguilla al terme municipal de la Vall d'Uixó (Castelló).
Vist que l'expedient ATLINE/2008/250/12 (projecte IB CS 60/08) va ser sotmés a informació pública per mitjà de la publicació d'anuncis en el Diari Oficial de la Comunitat Valenciana, de 8 de gener de 2009, en el Butlletí Oficial de la Província, de 20 de gener de 2009, i en el periòdic El Mundo Castellón, de 21 de gener de 2009, i per mitjà d'exposició pública en el tauler d'edictes de l'Ajuntament de la Vall d'Uixó.
Vist que, amb data 20 de novembre de 2008, es va remetre separata a l'Ajuntament de la Vall d'Uixó, i es va rebre un informe condicionat de l'organisme esmentat.
Vist que, amb data 20 de novembre de 2008, es va remetre separata a la Confederació Hidrogràfica del Xúquer, SA, i s'ha rebut un informe condicionat de l'organisme esmentat.
Vist que, amb data 20 de novembre de 2008, es va remetre separata a Red Eléctrica Española, SA, i no s'ha rebut en el termini cap informe d'este organisme.
Vist que durant el període d'informació pública no han sigut presentades al·legacions al projecte.
Vist que el projecte presenta un traçat plenament concretat, té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.
Vist que, el dia 2 d'abril de 2009, el personal tècnic del Servici Territorial d'Energia va emetre una proposta de resolució d'autorització administrativa, aprovació de projecte i declaració, en concret, d'utilitat pública, sobre l'expedient ATLINE/2008/250/12.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.
Este Servici Territorial d'Energia de Castelló resol:
Primer
Autoritzar a Iberdrola Distribución Eléctrica, SAU, la reforma per canvi de conductor a 100 A1/S1 d'una línia aèria trifàsica a 20 kV, S/C denominada L/Alfondeguilla al terme municipal de la Vall d'Uixó (Castelló), que correspon a l'expedient amb referència ATLINE/2008/250/12 i les característiques principals de la qual són les següents:
Lloc de la instal·lació: terme municipal de la Vall d'Uixó (Castelló).
Característiques principals: línia aèria trifàsica a 20 kV, S/C denominada L/Alfondeguilla al terme municipal de la Vall d'Uixó (Castelló).
Longitud: 1.347 metres.
Diàmetre conductor: LA-100.
Pressupost: 31.904,38 €.
Segon
Aprovar el projecte d'execució firmat per l'enginyer tècnic industrial Jorge Fabuel Lleó i visat pel Col·legi Oficial d'Enginyers Industrials de València, amb data 19 de juny de 2008, i sotmetre'l a les condicions següents:
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.
3. Les instal·lacions hauran d'estar acabades dins del termini de sis mesos, comptadors a partir de l'endemà de poder-se ocupar els terrenys afectats per la instal·lació que s'autoritza per a l'execució d'esta.
4. El titular informarà de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.
5. L'administració deixarà sense efecte la present resolució en el moment en què observe l'incompliment de les condicions que esta imposa.
6. La present autorització s'atorga sense perjuí de les concessions, llicències i permisos, tant públics com privats, que siga necessari obtindre pel sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
7. En el cas que per a finalitzar l'execució de la instal·lació objecte de projecte es requerisca posar-ne una part en tensió, es procedirà d'acord amb les condicions següents:
Presentació de sol·licitud d'acabament d'execució, a la qual s'adjuntarà, en triple exemplar, el certificat d'acabament parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és d'acord amb els reglaments tècnics en la matèria.
L'acabament de l'execució es realitzarà sota la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.
L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la pròpia xarxa ja existent com la no pertorbació a altres instal·lacions o equips.
S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.
Transcorregut un mes des que este Servici Territorial haja diligenciat i haja lliurat el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la instal·lació esmentada ja estiguera en tensió, el peticionari haurà de procedir a desconnectar-la a l'acabament del dit termini.
Tercer
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i comunicar que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals intentada la notificació, no s'haguera pogut realitzar.
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, 1- 46897 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Castelló de la Plana, 2 d'abril de 2009.- El cap del Servici Territorial d'Energia: Esteban Santamaría Coria.